Haddaba xusuuso Abuurahaaga oo ah 
wakhtiga dhallinyaranimadaada, intaanay 
wakhtiga xumaantu iman, oo sannaduhuna 
aanay soo dhowaan, markaad tidhaahdaan, 


Anigu innaba kuma farxo. 


WACDIYAHII 12:1 


..waayo, malaha galbigiisu waa shar tan iyo yaraantiisa... 
Bilowgii 8:21 


Hadday isaga addeecaan oo u adeegaan, Cimrigooda waxay ku 
dhammayn doonaan barwaago, Oo cimrigoodana waxay ku 
dhammayn doonaan farxad. Laakiinse hadday magli waayaan, 
seef bay ku baabbi'i doonaan, oo agoonla'aan bay dhiman 
doonaan. Laakiinse labawejiilayaasha qalbigoodu cadhooday, Oo 
markuu iyaga xidho ma gayshadaan. Dhallinyaranimaday ku 
dhintaan, Oo noloshooduna waxay ku dhex jirtaa nijaasta. 

Ayuub 36:11-14 


Waayo, Rabbiyow, Rabbiyow, waxaad tahay rajadayda, Oo 
waxaad tahay kalsoonaantaydii tan iyo yaraantaydii. Aniga adaa 
kor ii qaaday tan iyo uurkaygii, Oo waxaad tahay kii uurka 
hooyaday iga soo bixiyey, Had iyo goorba ammaantaydu 
xaggaagay ahaan doontaa. Sabuurradii 71:5-6 


Waxaan ku socon doonaa xo0gga Sayidka Rabbiga ah, Oo waxaan 
ka hadli doonaa xaqnimadaada, taasoo ah taada keliya. Ilaahow, 
wax baad i bari jirtay tan iyo yaraantaydii, Oo ilaa haatanna 
waxaan caddaynayay shuqulladaada yaabka badan. Ilaahow, ha i 
dayrin, markaan gaboobo oo aan cirroobo, llaa aan qarnigan 
xo0ggaaga tuso, Oo Xo0ggaagana aan tuso mid kasta oo iman 
doona. Sabuurradii 71:16-18 


Bal nin dhallinyaro ahu muxuu jidkiisa ku nadiifiyaa? Si 
eraygaaga waafagsan ugu fiirso. Sabuurradii 119:9 


Nin dhallinyaro ahow, ku farax yaraantaada, Oo wakhtiga 
dhallinyaranimadaada qalbigaagu ha ku reyreeyo, oo ku soco 
waddooyinka qalbigaaga iyo indhahaaga ay arkaan; Haddaba 
sidaas daraaddeed murugta galbigaaga ka saar, oo jidhkaagana 
xumaanta ka saar, waayo, carruurnimada iyo dhallinyaranimadu 
Waa wax aan waxba tarayn. Wacdiyahii 11:9-10 


Miyaadan ogayn? Miyaadan maglin in Ilaaha daa'imka ah oo 
Rabbiga ah Uumaha dhulka darafyadiisa uusan itaal darnayn oo 
uusan daalin? Waxgarashadiisa lama baadhi doono. Isagu kuwa 
itaalka daran xo0g buu siiyaa, Oo kuwa aan tabar lahaynna tabar 
buu u kordhiyaa. Xataa dhallinyaradu way itaal darnaan doonaan 
oo daali doonaan, o0 barbaarraduna aad bay u dhici doonaan. Sida 
gorgorrada ayay baalal ula kori doonaan. Way ordi doonaan, mana 
daalin doonaan: way socon doonaan, mana daali doonaan. 
Isaayaas 40:28-31 


Markaasaa ilmo yaryar loo keenay inuu gacmihiisu saaro 00 u 
duceeyo, laakiin xertii ayaa canaanatay. Laakiin Ciise wuxuu yidhi, 
|Imaha daaya oo ha u diidina inay ii yimaadaan, waayo, kuwan 00 
kale ayaa ka mid ah boqgortooyada jannada. Kolkaasuu gacmihiisii 
dul saaray oo meeshaas ka tegey. Oo mid baa u yimid oo ku yidhi, 
Macallimow, maxaa wanaagsan oo aan sameeyaa inaan nolosha 
weligeed ah helo? Oo isna wuxuu ku yidhi, War maxaad iigu 
yeedhaysaa wanaagsan? Mid wanaagsan ma jiro mid keliya 
maahee, kaas waa Ilaah, laakiin haddaad doonaysid inaad nolosha 
gashid, qaynuunnada xaji. Wuxuu ku yidhi, Waa ayo? Ciise wuxuu 
ku yidhi, Waa inaanad qudh gooyn, Waa inaanad sinaysan, Waa 
inaanad waxba xadin, Waa inaanad marag been ah furin, Aabbahaa 
iyo hooyadaa maamuus, 00 waa inaad deriskaaga u jeclaataa 
sidaad naftaada u jeceshahay. Ninkii dhallinyarada ahaa ayaa ku 
yidhi, Waxyaalahan oo dhan ayaan dhawray. Maxaa weli ii dhiman? 
Ciise ayaa ku yidhi, Haddaad doonaysid inaad samaatid, tag oo iibi 
waxaad haysatid, oo masaakiinta sii, oo waxaad jannada ku lahaan 
doontaa maal; ee kaalay oo i soo raac. Laakiin ninkii dhallinyarada 
ahaa markuu hadalkaas maglay ayuu baxay isagoo calool xun, 
waayo, wuxuu lahaa waxyaalo badan. Matayos 19:13-22 


Carruurtoy, waalidkiinna ku addeeca xagga Rabbiga, waayo, 
taasu waa qumman tahay. Aabbahaa iyo hooyadaa maamuus: 
Kaasoo ah gaynuunka ugu horreeya oo ballan la leh. Si aad u 
nabdoonaato oo aad cimriga dhulka ugu dheeraato. 

Efesos 6:1-3 


Ninna yuusan quudhsan yaraantaada: laakiinse kuwa 
rumaystay masaal ugu noqo xagga hadalka, iyo xagga 
dabiicadda, iyo xagga jacaylka, iyo Xagga ruuxa, iyo xagga 
rumaysadka, iyo xagga daahirsanaantaba. 1 Timoteyos 4:12 


Oo weliba ka carara damacyada xunxun ee dhallinyaranimada, 
laakiinse xaqnimo, iyo rumaysad, iyo jacayl, iyo nabad la raac 
kuwa Rabbiga uga yeedha qalbi daahir ah. 2 Timoteyos 2:22 


Xigmaddu gees ilaa gees aad bay u gaadhaa, oo si macaan bay 
wax walba u hagaajisaa. Waan jeclaaday iyada, oo aan 
doondoonay tan iyo yaraantaydii, Oo waxaan damcay inaan 
iyada ka dhigto xaaskayga, oo waxaan ahaa mid quruxdeeda 
jeclaada. Xigmadda Sulaymaan 8:1-2 


Wiilkaygiiyow, tan iyo yaraantaada edbinta ururso, Oo 
sidaasaad xigmad u heli doontaa ilaa aad gabowdo. 
Wacdiyahii 6:18 


Cunuggaaga kaxee, wuuna ku cabsiin doonaa, isaga la cayaar, 
00 wuxuu ku dhibin doonaaye. Ha la goslin, waaba intaasoo 
aad la murugoon, o0 aanad ugu dambaysta ilka jirrigsin. Innaba 
xorriyad ha siinina intuu dhallinyar yahay, Oo nacasnimadiisana 
ha indha tirin. Intuu yar goor u foororso, oo intuu yar yahayna 
dhinacyada ka garaac, waaba intaasoo uu calool-adaygo o0 uu 
ku caasiyo oo uu qalbigaaga murugoodo. Wacdiyahii 30:9-12 


